da da da da de en en fi da da en da da da da da da sv sv id fi da da de en da de en da da nl da nb da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om revisionen af statsregnskabet for 2021 | Rigsrevisionen
Sådan laver vi større undersøgelser
Formålet med revisionen har været at vurdere, om de informationer, som ministerierne har præsenteret i statsregnskabet, er rigtige. Rigsrevisionen besvarer følgende spørgsmål i beretningen:
Er statsregnskabet rigtigt i alle væsentlige henseender, dvs. udarbejdet i overensstemmelse med bevillingslovene og de statslige regnskabsregler?
Har staten i alle væsentlige henseender overholdt bevillingerne og disponeringsreglerne i alle væsentlige henseender?
Rigsrevisionen konkluderer, at statsregnskabet er rigtigt i alle væsentlige henseender, og at staten har overholdt bevillingerne i alle væsentlige henseender, bortset fra virkningen af enkeltstående fejl og usikkerheder.
Beretningen handler også om revisionen af de enkelte paragrafregnskaber, der indgår i statsregnskabet. Rigsrevisionen tager forbehold for rigtigheden af statsregnskabets § 9. Skatteministeriet, § 16. Sundhedsministeriet og § 38. Skatter og afgifter. De 3 paragrafregnskaber er dermed rigtige i alle væsentlige henseender, og ministerierne har overholdt bevillingerne i alle væsentlige henseender, bortset fra virkningerne af enkeltstående fejl og usikkerheder.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 22. august 2022 behandlede Statsrevisorerne
Beretning nr. 20/2020 om revisionen af statsregnskabet for 2021
Statsrevisorerne afgav beretningen til Folketinget med følgende bemærkning:
"Statsrevisorernes grundlovsbestemte gennemgang af statsregnskabet baserer sig primært på Rigsrevisionens bevillingskontrol og vurdering af statsregnskabets rigtighed, der fremgår af denne beretning nr. 20/2021 om revisionen af statsregnskabet for 2021, og på de sager, som Rigsrevisionen på grund af deres kritiske, principielle eller tværgående betydning har valgt at rapportere om i beretning nr. 19/2021 om revisionen af statens forvaltning i 2021.
Statsrevisorerne konstaterer, at det samlede statsregnskab for 2021 i alle væsentlige henseender er rigtigt, bortset fra enkeltstående fejl og usikkerheder, som tilsammen udgør ca. 1 % af statsregnskabet. Disse fejl og usikkerheder bidrager dog tilsammen til et forbehold for det samlede statsregnskab.
Statsrevisorerne finder det utilfredsstillende, at Rigsrevisionen for femte år i træk har måttet tage forbehold for § 38. Skatter og afgifter.
Forbeholdet for statsregnskabet skyldes for det første, at Skatteministeriet igen har fejl og usikkerheder i regnskabet for § 38. Skatter og afgifter, da ministeriet ikke har værdiansat låste restancer korrekt eller gennemført tilstrækkelige kontroller i flere it-systemer. Der er tale om systematiske fejl og mangler i Skatteministeriets regnskabsforvaltning, som Statsrevisorerne har påtalt i mange år. Herudover er der fejl i statsregnskabets § 9. Skatteministeriet.
For det andet bidrager fejl af regnskabsteknisk karakter i Sundhedsministeriets, Erhvervsministeriets og Beskæftigelsesministeriets dele af statsregnskabet til forbeholdet. Fejlene indebærer, at statens aktiver og/eller indtægter er højere end angivet i regnskabet.
Disse fejl har tilsammen bidraget til forbeholdet for det samlede statsregnskab samt forbeholdet for § 9. Skatteministeriet, § 16. Sundhedsministeriet og § 38. Skatter og afgifter. Statsrevisorerne skal fremhæve følgende:
Der er væsentlige fejl i Skatteministeriets regnskabsmæssige håndtering af it-projekter. Ministeriet har i strid med statens regnskabsregler driftsført udgifter til udvikling af it-systemer i stedet for at aktivere dem. Fejlene er systematiske og væsentlige, hvilket Statsrevisorerne ligesom i 2020 finder utilfredsstillende.
Skatteministeriet har ikke værdiansat låste restancer korrekt. Borgeres og virksomheders gæld på ca. 33,7 mia. kr. er låst på grund af tvivl om retskraft og datakvalitet som følge af de mange problemer på inddrivelsesområdet, der har været kendt siden 2015.
Skatteministeriet har fortsat mangelfulde kontroller i flere it-systemer og rentefejl på ca. 1.095 mio. kr.
Statsrevisorerne har siden 2009 gjort Folketinget og skiftende regeringer opmærksom på de alvorlige problemer på skatteområdet. Statsrevisorerne anerkender, at Skatteministeriet arbejder på at løse problemerne, men må konstatere, at arbejdet trækker i langdrag, og at afgørende fremskridt udebliver.
Statsrevisorerne finder, at genopbygning af en effektiv skatteforvaltning bør have højeste prioritet.
Statsrevisorerne skal henlede Folketingets opmærksomhed på, at Statsrevisorerne og Rigsrevisionen fortsat følger udviklingen i Skatteministeriet tæt og løbende søger tvivlsspørgsmål af betydning for Folketingets godkendelse af statsregnskabet – især på skatteområdet – afklaret bedst muligt.
Statsrevisorerne konstaterer, at der i 2021 var et overskud på 33,1 mia. kr. i statens driftsregnskab. Statens udgifter var samlet set 871,6 mia. kr., og indtægterne var 904,7 mia. kr."
Udenrigsministerens redegørelse af 2. september 2022 (PDF)
Ministeren for udviklingssamarbejdes redegørelse af 5. september 2022 (PDF)
Statsministerens redegørelse af 6. september 2022 (PDF)
Indenrigs- og boligministerens redegørelse af 6. september 2022 (PDF)
Social- og ældreministerens redegørelse af 21. september 2022 (PDF)
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere